stanford-oval/wikipedia huggingface dataset:
แอมีร์ โฮเซย์น เอสฟอนดียอร์

แอมีร์ โฮเซย์น เอสฟอนดียอร์ (เปอร์เซีย: امیرحسین اسفندیار; เกิด 24 มกราคม ค.ศ. 1999 –) เป็นนักวอลเลย์บอลชายชาวอิหร่าน ปัจจุบันเล่นตำแหน่งตัวตีด้านนอกให้กับแลบอนยอต แฮรอซ ออโมลในอิเรเนียนวอลเลย์บอลซูเปอร์ลีกและทีมชาติอิหร่าน เอสฟอนดียอร์เป็นหัวหน้าทีมชุดเยาวชนอิหร่านและเขาได้มีส่วนช่วยให้ทีมชนะการแข่งขันชิงแชมป์โลก รุ่นอายุไม่เกิน 21 ปี 2019 ที่ประเทศบาห์เรน
เขาได้รับรางวัลผู้เล่นทรงคุณค่าในการแข่งขันชิงแชมป์โลก รุ่นอายุไม่เกิน 21 ปี 2019 เอสฟอนดียอร์ถูกเรียกตัวติดทีมชาติชุดใหญ่ภายใต้การคุมทีมของอีกอร์ คอลาคอวิช และลงแข่งขันนัดแรกที่พบกับจีนไทเป ในการแข่งขันเอวีซีคัพ 2018
เกียรติประวัติ > สโมสร

เบลเยียมวอลเลย์บอลลีก ฤดูกาล 2020–21 —  รองชนะเลิศ, ร่วมกับกรีนยาร์ด มาไซก์
เบลเจียนคัพ ฤดูกาล 2020–21 —  รองชนะเลิศ, ร่วมกับกรีนยาร์ด มาไซก์
ซีอีวีคัพ ฤดูกาล 2020–21 —  อันดับที่ 3, ร่วมกับกรีนยาร์ด มาไซก์
เกียรติประวัติ > ทีมชาติ

วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014 –  เหรียญทอง
วอลเลย์บอลชายชิงแชมป์โลก รุ่นอายุไม่เกิน 19 ปี 2015 –  เหรียญทองแดง
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2016 –  เหรียญเงิน
วอลเลย์บอลชายชิงแชมป์โลก รุ่นอายุไม่เกิน 19 ปี 2017 –  เหรียญทอง
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2018 –  เหรียญทอง
วอลเลย์บอลชายเอวีซีคัพ 2018 –  เหรียญเงิน
วอลเลย์บอลชายชิงแชมป์โลก รุ่นอายุไม่เกิน 21 ปี 2019 –  เหรียญทอง
วอลเลย์บอลชายชิงแชมป์เอเชีย 2019 –  เหรียญทอง
วอลเลย์บอลชายชิงแชมป์เอเชีย 2021 –  เหรียญทอง
เกียรติประวัติ > รางวัลรายบุคคล

วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014 "ตัวตบหัวเสายอดเยี่ยม"
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2016 "ตัวตบหัวเสายอดเยี่ยม"
วอลเลย์บอลชายชิงแชมป์โลก รุ่นอายุไม่เกิน 19 ปี 2017 "ตัวตบหัวเสายอดเยี่ยม"
วอลเลย์บอลชายชิงแชมป์โลก รุ่นอายุไม่เกิน 19 ปี 2017 "ผู้เล่นทรงคุณค่า"
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2018 "ผู้เล่นทรงคุณค่า"
วอลเลย์บอลชายชิงแชมป์โลก รุ่นอายุไม่เกิน 21 ปี 2019 "ผู้เล่นทรงคุณค่า"
แหล่งข้อมูลอื่น

Player profile at cev.eu
Player profile at Volleybox.net
Amir Hossein Esfandiar ที่อินสตาแกรม
กมุนเดิน

| กมุนเดิน |
| --- | --- |
เทศบาล

   ตรา
ที่ตั้งของกมุนเดินในรัฐโอแบร์เอิสเตอร์ไรช์
พิกัด:  47°55′05″N 13°47′58″E﻿ / ﻿47.91806°N 13.79944°E﻿ / 47.91806; 13.79944
ประเทศ: ออสเตรีย
รัฐ: โอแบร์เอิสเตอร์ไรช์
อำเภอ: กมุนเดิน
พื้นที่
 • ทั้งหมด: 63.55 ตร.กม. (24.54 ตร.ไมล์)
ความสูง: 425 เมตร (1,394 ฟุต)
ประชากร (2016): 13,204 คน
รหัสพื้นที่: 07612
เว็บไซต์: www.gmunden.ooe.gv.at
กมุนเดิน (เยอรมัน: Gmunden) เป็นเมืองในรัฐโอแบร์เอิสเตอร์ไรช์ ประเทศออสเตรีย ตั้งอยู่ห่างจากเมืองซัลทซ์บวร์คไปทางทิศตะวันออกราว 75 กิโลเมตร เมืองกมุนเดินเป็นเมืองที่อยู่ติดกับทะเลสาบทราอุนบริเวณช่องเขาซึ่งอยู่สูงจากระดับน้ำทะเล 425 เมตร จึงมีทัศนียภาพที่งดงามและเป็นแหล่งพักผ่อนยอดนิยมในฤดูร้อน เมืองกมุนเดินยังเป็นศูนย์กลางของอุตสาหกรรมเกลือที่สำคัญในพื้นที่ซัลซ์คัมมาร์กุท
กฎหมายพื้นฐานสำหรับสหพันธ์สาธารณรัฐเยอรมนี

กฎหมายพื้นฐานสำหรับสหพันธ์สาธารณรัฐเยอรมนี (เยอรมัน: Grundgesetz für die Bundesrepublik Deutschland) คือธรรมนูญการปกครองของสหพันธ์สาธารณรัฐเยอรมนี
ในปี 1949 สหพันธ์สาธารณรัฐเยอรมนีซึ่งในขณะนั้นถูกเรียกว่าเยอรมนีตะวันตก ทำการร่างกฎหมายพื้นฐานและให้การอนุมัติเมื่อ 8 พฤษภาคม 1949 จากนั้นร่างกฎหมายพื้นฐานถูกส่งให้สหรัฐและสหราชอาณาจักรพิจารณาและได้รับการอนุมัติในวันที่ 12 พฤษภาคม และมีการบังคับใช้ในวันที่ 23 พฤษภาคม 1949 กฎหมายพื้นฐานถูกร่างขึ้นบนเจตนาว่าจะเป็นกฎหมายสูงสุดชั่วคราวจนกว่าจะมีการรวมประเทศ อย่างไรก็ตาม การรวมประเทศเยอรมนีเกิดขึ้นจริงในปี 1990 ท้ายที่สุด กฎหมายพื้นฐานก็ยังคงถูกใช้งานต่อมาจนถึงปัจจุบัน
กฎหมายพื้นฐานธรรมนูญของบางรัฐให้ความรับรองใน "สิทธิขั้นพื้นฐาน" (Grundrechte) มาตรา 1 แห่งกฎหมายพื้นฐานระบุว่า "ศักดิ์ศรีความเป็นมนุษย์เป็นอันละเมิดมิได้ การเคารพและปกป้องอันดังกล่าวเป็นพันธกิจของผู้มีอำนาจรัฐทุกนามชน"ในกรณีที่มีกฎหมายระดับสหพันธ์หรือกฎหมายระดับรัฐฉบับใด ถูกกล่าวหาว่าละเมิดสิทธิขั้นพื้นฐานดังกล่าว กฎหมายพื้นฐานให้อำนาจในการพิจารณาตีความและวินิจฉัยต่อศาลรัฐธรรมนูญสหพันธ์
กระทรวงประชาบาลและโฆษณาการ

| --- | --- |
Reichsministerium für Volksaufklärung und Propaganda

ภาพรวมหน่วยงาน
ก่อตั้ง: 13 มีนาคม ค.ศ. 1933
ยุบเลิก: 1 พฤษภาคม ค.ศ. 1945
สำนักงานใหญ่:  52°30′45″N 13°23′1″E﻿ / ﻿52.51250°N 13.38361°E﻿ / 52.51250; 13.38361
บุคลากร: 2000 คน (ค.ศ. 1939)
งบประมาณต่อปี: 187 ล้านไรชส์มาร์ค (ค.ศ. 1941)
ฝ่ายบริหารหน่วยงาน: โยเซฟ เกิบเบลส์, แวร์เนอร์ เนามันน์ (ค.ศ. 1945), รัฐมนตรีว่าการกระทรวง
กระทรวงประชาบาลและโฆษณาการไรช์ (เยอรมัน: Reichsministerium für Volksaufklärung und Propaganda) หรือที่เรียกอย่างสั้นว่า กระทรวงโฆษณาการ (เยอรมัน: Propagandaministerium) เป็นหนึ่งในกระทรวงของคณะรัฐมนตรีฮิตเลอร์เพื่อสนับสนุนอุดมการณ์ของระบอบนาซี
กระทรวงโฆษณาการก่อตั้งขึ้นหลังการยึดอำนาจของรัฐบาลอดอล์ฟ ฮิตเลอร์ในปี 1933 มีรัฐมนตรีว่าการคือ ดร.โยเซ็ฟ เกิบเบิลส์ และรับผิดชอบต่อการควบคุมสื่อข่าว วรรณคดี ทัศนศิลป์ การผลิตภาพยนตร์ สถานมหรสพ ดนตรีและการแพร่สัญญาณ กระทรวงเป็นสำนักงานกลางของการโฆษณาการนาซี และกำกับดูแลวัฒนธรรมและสื่อมวลชนของนาซีเยอรมนีอย่างครอบคลุม
โมร์เฆแซแฮร์

โมร์เฆแซแฮร์ มักได้รับการยกให้เป็นเพลง "เอกลักษณ์" ของโมแฮมแมดเรซอ แชแจรียอน (ภาพถ่ายปี 2007)
โมร์เฆแซแฮร์ (เปอร์เซีย: مرغ سحر หรือ รูปอักษรโรมัน Morgh-e Sahar, แปลว่า "นกยามอรุณ" หรือ "นกเวลาเช้า") เป็นเพลง แทสนีฟ ที่นิยมขับร้องในการประท้วงต่อต้านความอยุติธรรม ระบอบเผด็จการ และทรราชย์ในประเทศอิหร่าน และมักได้รับยกให้เป็น "เพลงสรรเสริญ" การต่อสู้เพื่ออิสรภาพในอิหร่าน เพลงนี้ประพันธ์เนื้อร้องโดยโมแฮมแมดแทฆี แบฮอร์ และประพันธ์ดนตรีโดยโมร์เทซอ เนอีดอวูด ในศตวรรษที่ 20 ตอนต้น ร่วมสมัยกับการปฏิวัติรัฐธรรมนูญอิหร่าน เนื้อเพลงใช้กลวิธีอุปลักษณ์โดยกล่าวถึงนกแห่งช่วงเวลารุ่งอรุณที่กำลังเศร้าหมอง ต่อมาในเนื้อเพลงจึงเรียกร้องให้นกที่ถูกขังในกรงนี้ส่งเสียงร้องและบินหนีออกไป เป็นสัญลักษณ์แทนการสิ้นสุดช่วงเวลาแห่งการกดขี่ (ยามกลางคืน) และไปสู่ช่วงเวลาแห่งการปลดแอก (ยามเช้า)
เนื้อเพลงบทแรกได้รับการบรรยายไว้ว่ามีความไพเราะในเชิงถ้อยคำมากกว่า ในขณะที่บทที่สองได้รับการบรรยายไว้ว่า "เกี่ยวกับปัญหาสังคมและการเมือง" เนื้อเพลงบทที่สองนี้ยังถูกสั่งห้ามขับร้องโดยกษัตริย์ชาห์ เรซา ปาห์ลาวี ตั้งแต่ปี 1925 จนกระทั่งถูกโค่นล้มบัลลังก์ในปี 1941 ชาห์ได้สั่งห้ามเพลงนี้หลังตนได้ฟังเพลงนี้ในงานพบปะที่บ้านของรัฐมนตรีคนหนึ่ง บทความในหนังสือพิมพ์ เคย์ฮอน ของอิหร่านระบุว่าเนื้อเพลงบทที่สองนี้จะ "ขับร้องกันในงานสังสรรค์ส่วนตัว ที่ซึ่งบรรยากาศอำนวยต่อการถกเถียงเรื่องการเมือง" ในขณะที่เนื้อเพลงบทแรกมักขับร้องกันในที่สาธารณะ
ประวัติศาสตร์

ศิลปินอาชีพคนแรกที่ขับร้องเพลงนี้ในที่สาธารณะคือ แกแมโรลโมลูก แวซีรี เธอขับร้องเพลงนี้ในการแสดงขับร้องอย่างเป็นทางการครั้งแรกของเธอในปี 1924 ที่โรงแรมแห่งหนึ่งในเตหะราน เพลงนี้มีการอัดเสียงครั้งแรกในปี 1927 โดย Iranoddole Helen หรือทอจ เอสแฟฮอนี และหนึ่งในการอัดเสียงชุดแรก ๆ ของเพลงนี้เป็นผลงานของโมลูก แซร์รอบี ต่อมาศิลปินอิหร่านอีกจำนวนมากได้นำเพลงนี้มาขับร้อง รวมถึงแกแมโรลโมลูก แวซีรี, โมแฮมแมดเรซอ แชแจรียอน, เลย์ลอ โฟรูแฮร์, โฮมอยูน แชแจรียอน, แฟร์ฮอด เมฮ์รอด, แชคีลอ, โมฮ์เซน นอมจู, เรซอ ซอเดฆี และแฮงกอเม แอแฆวอน
เพลงนี้ถูกมองว่าเป็นเพลงยอดนิยมและเพลง "เอกลักษณ์" ของโมแฮมแมดเรซอ แชแจรียอน นักร้องอาวุโสซึ่งยังเป็นบุคคลสาธารณะที่มีบทบาทเรียกร้องประชาธิปไตยในอิหร่านมายาวนาน เขาจะขับร้องเพลงนี้ปิดท้ายในงานแสดงดนตรีของเขาทุกงาน เมื่อเขาเสียชีวิตในปี 2020 ฝูงชนจำนวนมากได้มารวมตัวกันที่โรงพยาบาลแจมที่ซึ่งเขาเข้ารับการรักษา ฝูงชนได้ร่วมกันขับร้องเพลง โมร์เฆแซแฮร์ และกล่าวคำขวัญต่อต้านเผด็จการในอิหร่าน ก่อนที่จะถูกเจ้าหน้าที่เข้ามาใช้กำลังเพื่อสลายฝูงชน
เมฮร์ดอด พูลอดี

นักฟุตบอลชาวอิหร่าน
เมฮร์ดอด พูลอดี (เปอร์เซีย: مهرداد پولادی; เกิด 26 กุมภาพันธ์ ค.ศ. 1987) เป็นนักฟุตบอลชาวอิหร่าน
พูลอดีสามารถเล่นได้หลายตำแหน่ง เขาเคยเล่นตำแหน่งกองหน้าและกองกลางตัวรุก ต่อมาได้เปลี่ยนมาเล่นกองหลัง, กองหลังตัวรับ และปีก
ทีมชาติ

พูลอดีลงเล่นสามนัดให้กับทีมชาติอิหร่านรุ่นอายุไม่เกิน 20 ปีในการแข่งขันฟุตบอลเอเชียเยาวชน 2006 เขายังเป็นส่วนหนึ่งของทีมชาติรุ่นอายุไม่เกิน 23 ปีในการแข่งขันเอเชียนเกมส์ 2006
เขาลงเล่นให้กับทีมชาติชุดใหญ่ครั้งแรกในเดือนกรกฎาคม ค.ศ. 2011 ในนัดที่พบกับมาดากัสการ์
ทีมชาติ > ฟุตบอลโลก 2014

วันที่ 1 มิถุนายน ค.ศ. 2014 พูลอดีถูกเรียกตัวติดทีมชาติในการแข่งขันฟุตบอลโลก 2014 ที่ประเทศบราซิล เขาติดอันดับที่สองของผู้เล่นยอดเยี่ยมประจำสัปดาห์แรก เป็นรองเพียงโทมัส มึลเลอร์ โดยเขาได้รับ 9.7 คะแนนในนัดเปิดสนามที่พบกับไนจีเรีย และในนัดถัดมาที่พบกับอาร์เจนตินา เขาก็ยังทำผลงานได้ดี
ทีมชาติ > เอเชียนคัพ 2015

พูลอดีถูกเรียกตัวติดทีมชาติในการแข่งขันเอเชียนคัพ 2015 เมื่อวันที่ 30 ธันวาคม ค.ศ. 2014 ต่อมาวันที่ 23 มกราคม ค.ศ. 2015 เขาได้รับใบแดงในรอบก่อนรองชนะเลิศ นัดที่พบกับอิรัก
เกียรติประวัติ

อิหร่านโปรลีก: 2008–09
อิหร่านโปรลีก: รองชนะเลิศ 2013–14
Hazfi Cup: รองชนะเลิศ 2012–13
แหล่งข้อมูลอื่น

Mehrdad Pooladi at PersianLeague.com
Mehrdad Pooladi at TeamMelli.com
เมฮร์ดอด พูลอดี ที่ National-Football-Teams.com
| ด ค กรายชื่อนักกีฬาทีมชาติอิหร่าน – ฟุตบอลโลก 2014 |
| --- | --- | --- |
|  1 Ahmadi  2 Heydari  3 Hajsafi  4 Hosseini  5 Sadeghi  6 Nekounam (c)  7 Shojaei  8 R. Haghighi  9 แจฮอนแบฆช์  10 Ansarifard  11 Haddadifar  12 A. Haghighi  13 Mahini  14 Teymourian  15 Montazeri  16 Ghoochannejhad  17 Alenemeh  18 Rahmani  19 Beikzadeh  20 Beitashour  21 Dejagah  22 Davari  23 พูลาดี  ผู้ฝึกสอน: ไกรอช  |  1 Ahmadi  2 Heydari  3 Hajsafi  4 Hosseini  5 Sadeghi  6 Nekounam (c)  7 Shojaei  8 R. Haghighi  9 แจฮอนแบฆช์  10 Ansarifard  11 Haddadifar  12 A. Haghighi  13 Mahini  14 Teymourian  15 Montazeri  16 Ghoochannejhad  17 Alenemeh  18 Rahmani  19 Beikzadeh  20 Beitashour  21 Dejagah  22 Davari  23 พูลาดี  ผู้ฝึกสอน: ไกรอช  |  |
พูลาดีในปี ค.ศ. 2014
โมแฮมแมดเรซอ ออเมลี เทฮ์รอนี

| โมแฮมแมดเรซอ ออเมลี เทฮ์รอนี |
| --- | --- |


รัฐมนตรีกระทรวงศึกษาธิการ
ดำรงตำแหน่ง 22 พฤศจิกายน ค.ศ. 1978 – 7 มกราคม ค.ศ. 1979
นายกรัฐมนตรี: โกลอมเรซอ แอซฮอรี
ก่อนหน้า: แมนูเชฮร์ แกนจี   แคมอล แฮบีบบอลอฮ์ฮี (รักษาการ)
ถัดไป: โมแฮมแมดแอมิน รียอฮี
รัฐมนตรีกระทรวงข่าวสารและท่องเที่ยว
ดำรงตำแหน่ง 16 กันยายน ค.ศ. 1978 – 7 พฤศจิกายน ค.ศ. 1978
นายกรัฐมนตรี: แจอ์แฟร์ แชรีฟเอมอมี
ก่อนหน้า: ดอร์ยูส ฮอมอยูน
ถัดไป: แอโบลแฮแซน แซออแดตแมนด์
สมาชิกรัฐสภาอิหร่าน
ดำรงตำแหน่ง 8 กันยายน ค.ศ. 1975 – 16 กันยายน ค.ศ. 1978
เขตเลือกตั้ง: เตหะราน
ดำรงตำแหน่ง 6 ตุลาคม ค.ศ. 1967 – 31 สิงหาคม ค.ศ. 1971
เขตเลือกตั้ง: แมฮ์แฮบอด
 
ข้อมูลส่วนบุคคล
เกิด: 1 มกราคม ค.ศ. 1928(1928-01-01) เตหะราน อิหร่าน
เสียชีวิต: 8 พฤษภาคม ค.ศ. 1979(1979-05-08) (51 ปี) เตหะราน อิหร่าน
สาเหตุการเสียชีวิต: การประหารชีวิตด้วยการยิงเป็นชุด
พรรคการเมือง: พรรคแรสทอฆีซ (ค.ศ. 1975-1978)   พรรคแพนอิหร่าน (ค.ศ. 1947-1975)
ศิษย์เก่า: มหาวิทยาลัยเตหะราน

โมแฮมแมดเรซอ ออเมลี เทฮ์รอนี (เปอร์เซีย: محمدرضا عاملی تهرانی, Mohammad Reza Ameli Tehrani; 1 มกราคม ค.ศ. 1928–8 พฤษภาคม ค.ศ. 1979) เป็นแพทย์ชาวอิหร่านและนักการเมืองชาวอิหร่านที่อยู่ในพรรคแพนอิหร่านเขาเป็นรัฐมนตรีกระทรวงข่าวสารและท่องเที่ยวและรัฐมนตรีกระทรวงศึกษาธิการ
เขาเกิดในปี ค.ศ. 1927 เขาสำเร็จการศึกษาจากวิทยาลัยการแพทย์ของมหาวิทยาลัยเตหะราน จากนั้นเขาก็เสร็จสิ้นการอยู่อาศัยของเขาที่เชี่ยวชาญด้านวิสัญญีวิทยา เขาเริ่มทำงานที่คณะแพทยศาสตร์มหาวิทยาลัย และเขาถูกประหารชีวิตในปี ค.ศ. 1979
แหล่งอ้างอิง

1 2  "Untitled Document". www.rozanehmagazine.com.
↑  "Toledo Blade - Google News Archive Search". news.google.com.
↑  "Law and Human Rights in the Islamic Republic of Iran". Amnesty International (ภาษาอังกฤษ).
กฎหมายเนือร์นแบร์ค

กิจจานุเบกษาไรช์ (Reichsgesetzblatt) เล่ม 100 ซึ่งลงประกาศกฎหมายนี้ ออกเมื่อวันที่ 16 กันยายน ค.ศ. 1935
กฎหมายเนือร์นแบร์ค (เยอรมัน: Nürnberger Gesetze; อังกฤษ: Nuremberg Laws) เป็นกฎหมายการต่อต้านยิวในนาซีเยอรมนี ซึ่งเสนอต่อไรชส์ทาค เมื่อวันที่ 15 กันยายน ค.ศ. 1935 ในคราวประชุมสมัยวิสามัญ ณ การชุมนุมเนือร์นแบร์คประจำปีของพรรคนาซี ประกอบด้วยกฎหมายสองฉบับ คือ กฎหมายเพื่อคุ้มครองสายเลือดเยอรมันและเกียรติภูมิเยอรมัน โดยห้ามชาวเยอรมันสมรสหรือมีเพศสัมพันธ์นอกสมรสกับชาวยิว ทั้งห้ามหญิงชาวเยอรมันที่อายุต่ำกว่า 45 ปีรับทำงานในครัวเรือนชาวยิว และกฎหมายว่าด้วยความเป็นพลเมืองไรช์ (Reich citizenship) ซึ่งบัญญัติว่า ผู้มีสายเลือดเยอรมันหรือสายเลือดที่เกี่ยวข้องเท่านั้นจึงจะเป็นพลเมืองไรช์ ส่วนคนที่เหลือจัดเป็น "พสกนิกรของรัฐ" (state subject) โดยไม่มีสิทธิพลเมือง ต่อมาในวันที่ 14 พฤศจิกายน ค.ศ. 1935 มีการออกกฤษฎีกาเพิ่มเติมเพื่อกำหนดนิยามว่า ใครบ้างที่เป็นชาวยิว วันเดียวกันนั้น กฎหมายว่าด้วยความเป็นพลเมืองไรช์ก็เริ่มใช้บังคับ ครั้นวันที่ 26 พฤศจิกายน ค.ศ. 1935 มีการขยายเนื้อหากฎหมายเหล่านี้เพื่อให้ครอบคลุมชาวโรมานีและชาวแอฟริกันเยอรมัน อนึ่ง กฤษฎีกาเพิ่มเติมฉบับดังกล่าวยังนิยามชาวยิปซีว่า เป็น "ศัตรูของรัฐที่มีเชื้อชาติเป็นพื้นฐาน" (enemies of the race-based state) ซึ่งเป็นประเภทเดียวกับชาวยิว
เพราะความกังวลด้านนโยบายต่างประเทศ การบีฑาชาวยิวตามกฎหมายทั้งสองฉบับจึงมิได้เริ่มต้นจนกระทั่งเสร็จสิ้นการจัดโอลิมปิกฤดูร้อน 1936 ในกรุงเบอร์ลินแล้ว หลังยึดอำนาจการปกครองไว้ได้ใน ค.ศ. 1933 พรรคนาซีก็เริ่มดำเนินนโยบายของตน ซึ่งรวมถึงการจัดตั้ง "ประชาคม" (people's community) โดยมีเชื้อชาติเป็นพื้นฐาน อดอล์ฟ ฮิตเลอร์ ผู้เป็นทั้งนายกรัฐมนตรีและประมุข (Führer) ได้ประกาศคว่ำบาตรกิจการของชาวยิวทั่วประเทศเมื่อวันที่ 1 เมษายน ค.ศ. 1933 และตรากฎหมายฟื้นฟูราชการวิชาชีพ (Law for the Restoration of the Professional Civil Service) เมื่อวันที่ 7 เมษายน ค.ศ. 1933 เพื่อห้ามผู้มิใช่อารยันรับราชการหรือประกอบวิชาชีพทางนิติศาสตร์ หนังสือซึ่งมองว่า "ไม่เป็นเยอรมัน" (un-German) เป็นต้นว่า บรรดาที่ชาวยิวเป็นผู้แต่งนั้น ก็สั่งให้เผาทำลายทั่วประเทศในวันที่ 10 พฤษภาคม ค.ศ. 1933 ทั้งมีการกลั่นแกล้งรังแกพลเมืองยิวอย่างหนักหน่วง มีการปราบปรามอย่างแข็งขัน ปลดความเป็นพลเมืองและสิทธิพลเมือง จนที่สุดก็กำจัดชาวยิวออกจากสังคมเยอรมันโดยสิ้นเชิง
กฎหมายเนือร์นแบร์คนี้มีผลให้ชุมชนชาวยิวอ่อนแอลงทั้งทางเศรษฐกิจและสังคม ผู้ใดถูกตัดสินว่า ฝ่าฝืนข้อห้ามเรื่องสมรส ก็ถูกจำคุก และเมื่อจำคุกครบกำหนดแล้ว ภายหลังวันที่ 8 มีนาคม ค.ศ. 1938 ก็ถูกตำรวจเกสตาโพ (Gestapo) จับกุมอีกรอบ แล้วส่งไปยังค่ายกักกันนาซี ผู้มิใช่ชาวยิวจึงพากันเลิกสุงสิงกับชาวยิว ไม่จับจ่ายที่ร้านค้าซึ่งชาวยิวเป็นเจ้าของ พอขาดลูกค้า ร้านค้าเหล่านั้นส่วนใหญ่ก็จำต้องปิดตัวลง นอกจากนี้ เมื่อมีการห้ามชาวยิวรับราชการหรือประกอบวิชาชีพเกี่ยวกับราชการ เช่น แพทย์ และครู บรรดาเจ้าของกิจการและผู้ประกอบวิชาชีพดังกล่าวก็จำต้องรับทำงานกุลี ครั้นจะอพยพออกนอกประเทศก็เป็นปัญหา เพราะมีกำหนดว่า ชาวยิวจะย้ายออกนอกประเทศ ต้องชำระภาษีเป็นเงินร้อยละ 90 ของทรัพย์สินตน แต่ชาวยิวที่มีกำลังพอจะจ่ายภาษีได้ก็แทบจะหาประเทศที่ยินดีรับพวกตนไว้ไม่ได้เลย เมื่อปรากฏว่า แผนการเนรเทศหมู่ เช่น แผนมาดากัสการ์ นั้นล้มเหลว รัฐบาลเยอรมันจึงกวาดล้างหมู่ชาวยิวในยุโรปแทน โดยลงมือเมื่อกลาง ค.ศ. 1941
กระทรวงกลาโหม (เยอรมนี)

| --- | --- |

 ที่ทำการกระทรวงในนครบ็อน
ภาพรวมหน่วยงาน
ก่อตั้ง: ค.ศ.19191/19552
เขตอำนาจ: รัฐบาลเยอรมนี
สำนักงานใหญ่: บ็อน ประเทศเยอรมนี 50°41′57″N 7°2′25″E﻿ / ﻿50.69917°N 7.04028°E﻿ / 50.69917; 7.04028
งบประมาณต่อปี: 4.693 หมื่นล้านยูโร (2021)
เว็บไซต์: http://www.bmvg.de
กระทรวงกลาโหมสหพันธ์ (เยอรมัน: Bundesministerium der Verteidigung) ย่อเป็น BMVg เป็นกระทรวงส่วนกลางของประเทศเยอรมนี  นำโดยรัฐมนตรีว่าการกระทรวงกลาโหมสหพันธ์ ซึ่งเป็นผู้บังคับบัญชาของบุนเดิสแวร์ ที่ทำการกระทรวงกลาโหมตั้งอยู่ที่นครบ็อน และมีสำนักงานย่อยอยู่ในกรุงเบอร์ลิน
ประเทศเยอรมนีมีการก่อตั้งกระทรวงทางทหารเมื่อปี 1919 หลังสิ้นสุดสงครามโลกครั้งที่หนึ่ง ในชื่อกระทรวงไรชส์แวร์ (Reichswehrministerium) และต่อมาในปี 1935 ถูกเปลี่ยนชื่อเป็นกระทรวงการสงคราม (Kriegsministerium) จากนั้นในปี 1938 ฮิตเลอร์ยุบกระทรวงและแทนที่ด้วยกองบัญชาการใหญ่แห่งแวร์มัคท์
เมื่อประเทศเยอรมนีแตกออกเป็นเยอรมนีตะวันตก–เยอรมนีตะวันออกภายหลังสงครามโลกครั้งที่สอง รัฐบาลเยอรมนีตะวันตกตั้งกระทรวงกลาโหมขึ้นในปี 1955 ที่กรุงบ็อนซึ่งเป็นเมืองหลวงของเยอรมนีตะวันตกในขณะนั้น
สหพันธ์สาธารณรัฐเยอรมนีไม่มีตำแหน่งผู้บัญชาการทหารบก-ทหารเรือ-ทหารอากาศ กฎหมายกำหนดให้อำนาจดังกล่าว เป็นอำนาจโดยตรงของรัฐมนตรีว่าการกระทรวงกลาโหม มาตรา 65a ของกฎหมายพื้นฐานสำหรับสหพันธ์สาธารณรัฐเยอรมนี บัญญัติให้รัฐมนตรีว่าการกระทรวงกลาโหมดำรงตำแหน่งเป็น ผู้บัญชาการและผู้ถืออำนาจสั่งการเหนือกองทัพสหพันธ์สาธารณรัฐเยอรมนี (Befehls- und Kommandogewalt über die Streitkräfte der Bundesrepublik Deutschland) มาตรา 115b บัญญัติว่า ในภาวะป้องกันประเทศซึ่งถูกประกาศโดยสภาสหพันธ์ อำนาจดังกล่าวจะถูกโอนไปที่นายกรัฐมนตรีสหพันธ์
กระทรวงกลาโหมมีเจ้าหน้าที่ทั้งหมด 3,730 คน ในจำนวนนี้ทำงานอยู่ในบ็อน 3,230 คน และทำงานอยู่ในเบอร์ลินราว 500 คน
โนว์รูซ

| โนว์รูซ |
| --- | --- |
บนลงล่างและซ้ายไปขวา: สาวชาวเคิร์ดในประเทศอิหร่านเตรียมตัวสำหรับโนว์รูซ  สัญลักษณ์โนว์รูซจากศิลปะโซโรอัสเตอร์โบราณ  ระบำคนเลี้ยงแกะของชาวอาเซอร์ไบจาน  โต๊ะของเจ็ดอย่างในทำเนียบขาว พ.ศ. 2551  ชาฮ์อับบาสที่ 2 ทรงฉลองโนว์รูซในคริสต์ศตวรรษที่ 17 
จัดขึ้นโดย:  อัฟกานิสถาน  แอลเบเนีย (โดยมุสลิมเบ็กตาชี)  อาร์มีเนีย (โดยชาวอาร์มีเนียเชื้อสายอิหร่าน, ชาวเคิร์ด และชาวยาซีดี)  อาเซอร์ไบจาน  บังกลาเทศ (โดยมุสลิมชีอะฮ์และอื่น ๆ)  จีน (โดยกลุ่มชนเตอร์กิกและชาวทาจิก)  จอร์เจีย (โดยชาวอาเซอร์ไบจาน)  อินเดีย (โดยชาวอีรอนี, ชาวพาร์ซี และมุสลิมในอินเดียบางส่วน)  อิหร่าน  อิรัก (โดยชาวเคิร์ดและชาวเติร์กเมน)  อิสราเอล (โดยชาวยิวเชื้อสายเปอร์เซีย, ชาวยิวเชื้อสายเคิร์ด, ชาวยิวภูเขา และชาวยิวบูฆอรอ)  กัศมีร์  คาซัคสถาน  คีร์กีซสถาน  นอร์เทิร์นไซปรัส  ปากีสถาน (โดยชาวบะลูจ, ชาวบัลตี, ชาวอีรอนี, ชาวพาร์ซี, ชาวปาทาน และมุสลิมชีอะฮ์)  รัสเซีย (โดยชาวตาบาซารัน)  ซีเรีย (โดยชาวเคิร์ด)  ทาจิกิสถาน  ตุรกี (โดยชาวอาเซอร์ไบจาน, ชาวเคิร์ด และชาวเยอรืค)  เติร์กเมนิสถาน  ยูเครน (โดยชาวตาตาร์ไครเมีย)  อุซเบกิสถาน 
ประเภท: เทศกาลประจำชาติ, เทศกาลประจำกลุ่มชาติพันธุ์, เทศกาลนานาชาติ
ความสำคัญ: วันหยุดปีใหม่
วันที่: วันที่ 19, 20 หรือ 21 มีนาคม
ความถี่: ทุกปี
| เนาโรซ, นอฟรุซ, เนาโรซ, โนว์รูซ, เนารูซ, เนาเริซ, โนรุซ, เนาโรซ, นัฟเริซ, เนฟรุซ, โนว์รุซ, นัฟโรซ * |
| --- | --- |
  มรดกภูมิปัญญาทางวัฒนธรรมโดยยูเนสโก
การแสดงดนตรีพื้นบ้านเพื่อฉลอง นัฟเริซ ในทาจิกิสถาน
ประเทศ:  อัฟกานิสถาน  อาเซอร์ไบจาน  อินเดีย  อิหร่าน  อิรัก  คาซัคสถาน  คีร์กีซสถาน  ปากีสถาน  ทาจิกิสถาน  ตุรกี  เติร์กเมนิสถาน  อุซเบกิสถาน
ภูมิภาค **: ยุโรปและอเมริกาเหนือ, เอเชียและแปซิฟิก
สาขา: ธรรมเนียมและการแสดงออกทางมุขปาฐะ, ศิลปะการแสดง, แนวปฏิบัติทางสังคม พิธีกรรม และงานเทศกาล, ความรู้และแนวปฏิบัติเกี่ยวกับธรรมชาติและจักรวาล, งานช่างฝีมือดั้งเดิม
เกณฑ์พิจารณา: R.1, R.2, R.3, R.4, R.5
อ้างอิง: 01161
ประวัติการขึ้นทะเบียน
ขึ้นทะเบียน: 2559 (คณะกรรมการสมัยที่ 4)
รายการ: ตัวแทนมรดกภูมิปัญญาทางวัฒนธรรมของมนุษยชาติ
* ชื่อตามที่ได้ขึ้นทะเบียนในบัญชีมรดกภูมิปัญญาทางวัฒนธรรมและการสงวนรักษาที่ดี ** ภูมิภาคที่จัดแบ่งโดยยูเนสโก
โนว์รูซ (เปอร์เซีย: نوروز, ออกเสียง: [nowˈɾuːz]; แปลว่า วันใหม่) เป็น วันขึ้นปีใหม่อิหร่าน หรือ วันขึ้นปีใหม่เปอร์เซีย ซึ่งกลุ่มชาติพันธุ์หลายกลุ่มทั่วโลกฉลองกัน ตรงกับวันที่ 19, 20 หรือ 21 มีนาคมตามปฏิทินกริกอเรียน
โนว์รูซมีต้นกำเนิดมาจากชาวอิหร่านกับศาสนาโซโรอัสเตอร์ อย่างไรก็ตาม มีการฉลองเทศกาลนี้มาเป็นเวลากว่า 3,000 ปีในสังคมต่าง ๆ ของเอเชียตะวันตก, เอเชียกลาง, คอเคซัส, แอ่งทะเลดำ, บอลข่าน และเอเชียใต้ โดยถือเป็นเทศกาลทางโลกสำหรับผู้ฉลองส่วนใหญ่ซึ่งมีความเชื่อต่างกัน แต่ยังคงเป็นเทศกาลศักดิ์สิทธิ์สำหรับผู้นับถือศาสนาโซโรอัสเตอร์ ผู้นับถือศาสนาบาไฮ และสังคมมุสลิมบางส่วน
โนว์รูซตรงกับช่วงวสันตวิษุวัตซึ่งเป็นจุดเริ่มต้นของฤดูใบไม้ผลิในซีกโลกเหนือ และเป็นวันแรกของเดือนแรก (แฟร์แวร์ดีน) ในปฏิทินอิหร่าน การฉลองเทศกาลโนว์รูซเริ่มมีมาตั้งแต่การปฏิรูปปฏิทินอิหร่านในคริสต์ศตวรรษที่ 11 ส่วนสหประชาชาติได้รับรอง "วันโนว์รูซสากล" อย่างเป็นทางการผ่านข้อมติสมัชชาใหญ่แห่งสหประชาชาติที่ 64/253 ใน พ.ศ. 2553
แหล่งข้อมูลอื่น

โนว์รูซ ที่สารานุกรมบริตานิกา
UN Recognizes Nowruz as an International day
แอฮ์วอซ

สำหรับเขตการปกครองย่อย ดูที่ เทศมณฑลแอฮ์วอซ
| แอฮ์วอซ |
| --- | --- |
นคร
ตามเข็มนาฬิกาจากด้านบน: สะพานขาว, สะพานขาวข้ามแม่น้ำคอรูนยามสนธยา, สะพานแอฮ์วอซข้ามแม่น้ำคอรูนยามค่ำคืน, สะพานขาวในเวลากลางวัน, สะพานแฮชโทม, ศูนย์การแพทย์แจนดีชอพูร์ และมัสยิดอะลี มะฮ์ซียาร
สมญา: นครแห่งสะพาน
แอฮ์วอซที่ตั้งเมืองแอฮ์วอซในประเทศอิหร่าน
พิกัด: 31°19′13″N 48°40′09″E﻿ / ﻿31.32028°N 48.66917°E﻿ / 31.32028; 48.66917
ประเทศ:  อิหร่าน
จังหวัด: ฆูเซสถาน
เทศมณฑล: แอฮ์วอซ
อำเภอ: กลาง
การปกครอง
 • นายกเทศมนตรี: Reza Amini
พื้นที่
 • นคร: 185 ตร.กม. (71 ตร.ไมล์)
ความสูง: 17 เมตร (52 ฟุต)
ประชากร (พ.ศ. 2559)
 • เขตเมือง: 1,350,000 คน
 • รวมปริมณฑล: 1,410,000 คน
เขตเวลา: UTC+03:30 (เวลามาตรฐานอิหร่าน)
 • ฤดูร้อน  (เวลาออมแสง): UTC+04:30 (เวลาออมแสงอิหร่าน)
รหัสไปรษณีย์: 61xxx
รหัสพื้นที่: (+98) 61
ภูมิอากาศ: BWh
เว็บไซต์: www.ahvaz.ir
แอฮ์วอซ (เปอร์เซีย: اهوازไฟล์:Ahvaz.ogg) เป็นนครทางทิศตะวันตกเฉียงใต้ของประเทศอิหร่านและเป็นเมืองหลักของจังหวัดฆูเซสถาน เมืองมีประชากรราว 1,300,000 คน โดยเป็นที่อยู่ของชาวเปอร์เซีย, อาหรับ, แบฆทียอรี, Dezfulis, Shushtaris และอื่น ๆ ภาษาที่พูดกันในบริเวณนี้ได้แก่ภาษาเปอร์เซียกับภาษาอาหรับ เช่นเดียวกันกับสำเนียงลูรี (แบฆทียอรี), เดซฟูลี, ชูชแทรี และอื่น ๆ
เมืองมีแม่น้ำคอรูนไหลผ่านกลางเมือง เป็นแม่น้ำสายเดียวในอิหร่านที่สามารถใช้ล่องเรือได้ เมืองมีประวัติศาสตร์อันยาวนาน สามารถย้อนไปได้ถึงจักรวรรดิอะคีเมนิด
ประชากร

| ปี | ประชากร | ±% p> a. |
| --- | --- | --- |
| 1986 | 579,826 | —     |
| 1991 | 724,653 | +4.56% |
| 1996 | 804,980 | +2.12% |
| 2006 | 985,614 | +2.05% |
| 2011 | 1,112,021 | +2.44% |
| 2016 | 1,184,788 | +1.28% |
ข้อมูล:
รายงานจากสำมะโน พ.ศ. 2559 เมืองนี้มีประชากรประมาณ 1.1 ล้านคน
แหล่งข้อมูลอื่น

Foolad Ahvaz Football Club (ในภาษาเปอร์เซีย)
| ด ค กเมืองหลักจังหวัดของประเทศอิหร่าน |
| --- | --- |
 แกซวีน  โกร์กอน  โกม  เคร์มอนชอฮ์  เคร์มอน  แคแรจ  โฆร์แรมอบอด  ชีรอซ  แชฮ์เรโคร์ด  ซอรี  ซอเฮดอน  เซมนอน  แซนจอน  แซแนนแดจ  เตหะราน  แทบรีซ  บีร์แจนด์  บูเชฮร์  แบนแดร์แอบบอส  โบจโนร์ด  แมชแฮด  แยซด์  ยอซูจ  แรชต์  อีลอม  เอสแฟฮอน  แอร์แดบีล  แอรอก  แอฮ์วอซ  โอรูมีเย  แฮแมดอน 
| ฐานข้อมูลการควบคุมรายการหลักฐาน  |
| --- | --- |
ประจำชาติ:  เยอรมนี  อิสราเอล 
ภูมิศาสตร์:  มิวสิกเบรนซ์ พื้นที่
กระทรวงเดินอากาศ (นาซีเยอรมนี)

| --- | --- |
Reichsluftfahrtministerium

 อาคารสำนักงานของกระทรวงเดินอากาศเมื่อเดือนธันวาคม 1938
ภาพรวมหน่วยงาน
ก่อตั้ง: เมษายน ค.ศ. 1933 (1933-04)
ยุบเลิก: 8 พฤษภาคม ค.ศ. 1945 (1945-05-08)
เขตอำนาจ: นาซีเยอรมนี
รัฐมนตรี: แฮร์มัน เกอริง
กระทรวงเดินอากาศไรช์(เยอรมัน: Reichsluftfahrtministerium) ย่อคำว่า "RLM" เป็นหน่วยงานกระทรวงของรัฐบาลในช่วงยุคสมัยนาซีเยอรมนี (ค.ศ. 1933–45) มันยังเป็นชื่อแต่เดิมว่า Detlev-Rohwedder-Haus อาคารตั้งอยู่ที่ Wilhelmstrasse ในใจกลางกรุงเบอร์ลิน เยอรมนี ซึ่งปัจจุบันได้กลายเป็นอาคารของกระทรวงการคลังของเยอรมนี (Bundesministerium der Finanzen)
กระทรวงนี้มีหน้าที่รับผิดชอบในการพัฒนาและผลิตเครื่องบินทุกลำที่ได้รับการพัฒนาแล้ว ได้รับออกแบบและสร้างขึ้นในเยอรมนีในช่วงการดำรงอยู่ของไรช์สที่สาม ดูแลทุกเรื่องที่เกี่ยวข้องกับการออกแบบทั้งทางทหารและพลเรือน-มันได้จัดการเรื่องการบินทางทหารเป็นเรื่องสำคัญที่สุด โดยเฉพาะอย่างยิ่งสำหรับลุฟท์วัฟเฟอ ลักษณะที่เป็นหน่วยงานกระทรวงของรัฐบาลในยุคนาซี เป็นตัวขับเคลื่อนบุคลิกภาพและกระบวนการที่เป็นทางการมักจะถูกละเลยในความโปรดปรานอย่างอำเภอใจของรัฐมนตรีว่าการกระทรวง จอมพลไรช์ แฮร์มัน เกอริง ด้วยผลลัพธ์ ได้ประสบความสำเร็จในช่วงแรกในการพัฒนาเครื่องบินที่ก้าวหน้าไปอย่างล่าช้าและไม่แน่นอนในช่วงสงครามโลกครั้งที่สอง
โซแซน

| โซแซน เปอร์เซีย: زوزن |
| --- | --- |
หมู่บ้าน
หมู่บ้านประวัติศาสตร์โซแซนและมัสยิดโซแซน (1980)
โซแซน
พิกัด:  34°20′48″N 59°52′13″E﻿ / ﻿34.34667°N 59.87028°E﻿ / 34.34667; 59.87028
ประเทศ:  อิหร่าน
จังหวัด: โฆรอซอเนแรแซวี
เทศมณฑล: ฆวอฟ
อำเภอ: โจลเกฮ์โซแซน
ตำบล: โซแซน
ประชากร (2559)
 • ทั้งหมด: 2,677 คน
เขตเวลา: UTC+3:30 (เวลามาตรฐานอิหร่าน)
โซแซน ที่ GEOnet Names Server
โซแซน (เปอร์เซีย: زوزن) เป็นหมู่บ้านในตำบลโซแซน อำเภอโจลเกฮ์โซแซน เทศมณฑลฆวอฟ จังหวัดโฆรอซอเนแรแซวี ประเทศอิหร่าน
จากสำมะโนแห่งชาติใน พ.ศ. 2549 หมู่บ้านนี้มีประชากร 2,183 คนใน 479 ครัวเรือน จากนั้นในสำมะโน พ.ศ. 2554 ประชากรเพิ่มขึ้นเป็น 2,585 คนใน 626 ครัวเรือน และสำมะโนล่าสุดใน พ.ศ. 2559 มีประชากรที่ 2,677 คนใน 744 ครัวเรือน ถือเป็นหมู่บ้านที่ใหญ่ที่สุดในตำบลที่มีชื่อเดียวกัน
พื้นที่นี้จัดให้อยู่ในรายชื่อเบื้องต้นของอิหร่านสำหรับการคัดเลือกเป็นแหล่งมรดกโลกของยูเนสโก
บุคคลสำคัญ

ฮัมซะฮ์ อิบน์ อะลี อิบน์ อะห์มัด ผู้ก่อตั้งดรูซ
แอบูแซฮล์ แซวแซนี รัฐบุรุษชาวเปอร์เซียที่ดำรงตำแหน่งหัวหน้าเลขาธิการในจักรวรรดิกาสนาวิยะห์สั้น ๆ ใน ค.ศ. 1040 และอีกครั้งใน ค.ศ. 1041 จนถึงไม่ทราบวันสิ้นสุด เขามาจากโซแซน
ข้อมูล

Bosworth, C. Edmund (2001). "GHAZNAVIDS". Encyclopaedia Iranica. Vol. X, Fasc. 6. pp. 578–583.
Hendrix, Scott; Okeja, Uchenna, บ.ก. (2018). The World's Greatest Religious Leaders: How Religious Figures Helped Shape World History [2 volumes]. ABC-CLIO. p. 11. ISBN 978-144084138-5.
"Zozan". UNESCO World Heritage Centre. 9 August 2007. สืบค้นเมื่อ 14 August 2019.